Nog 'n nuwe planeet ontdek | Voelgoed
Nog 'n nuwe planeet ontdek
Nog 'n nuwe planeet is ontdek. Hierdie planeet (KELT-11b) is 320 ligjare weg van ons – dis sommer 'n hele entjie!
Hierdie planeet se digtheid kan glo met die digtheid van polistireen vergelyk word. Dit sal seker snaaks voel om op so 'n planeet rond te loop! :-) Hierdie planeet is ontdek deur twee robotteleskope – een van hierdie teleskope is in Sutherland in S.A., en die ander een is in Arizona in Amerika.
Die ruimte is darem ontsaglik groot. Dit is net onmoontlik om jouself in te dink in hoe groot die heelal is. Ps 147 sê: "God besluit oor die getal van die sterre en gee elkeen 'n naam. Ons Here is groot en magtig, sy kennis is onbegrens."
En Psalm 8:405 sê:
As ek u hemel aanskou,
wat is die mens dan
Ja, hoe is dit moontlik dat ons Vader, wat hierdie ontsaglike heelal gemaak het, steeds bereid is om aan ons te dink en vir ons om te gee! Meer nog, soos Hy die sterre by hulle naam ken, so ken Hy ook my en jou op ons naam.